2.+Lisäkoulutus

Toisen asteen koulutuksen nivelvaiheessa oppilaan on ajankohtaista saada tietoa koulutustarjonnasta, oppilaitosten yhteystiedoista ja koulutuskuvauksista, jotka tarkastelevat eri koulutusaloja ja tutkintoja. Tarvittavaa tiedon hakua voidaan kohdistaa tietylle maantieteelliselle alueelle, muun muassa maakuntiin tai yksittäisiin kuntiin. Koulutustietoja saa esimerkiksi koulutusnetistä, jonka toiminnan taustalla ovat Opetushallituksen oppilaitostietojärjestelmä OPTI ja yliopistojen hakija- ja opinto-oikeusjärjestelmä HAREK. Opetushallitus pyrkii pitämään ajantasalla koulutuksen tarjontatietoja yhteistyössä toisen asteen koulutuksen järjestäjien, ammattikorkeakoulujen ja yliopistojen kanssa.

Peruskoulun jälkeen on mahdollista hakea lukuvuoden kestävään lisäopetukseen, niin sanotulle 10. luokalle. Lisäopetusluokalla luetaan samoja aineita kuin aikaisemmassa koulutuksessa. 10. luokalla opiskellaan yleensä toisen asteen opiskelun kannalta valmentavia opintoja ja työelämään perehtymistä. Lisäkoulutuksen aikana on mahdollista korottaa peruskoulussa saatuja arvosanoja, jolloin parantuu jatko-opintoihin pääsymahdollisuudet (vrt. lukiokoulutus). Opiskelun aikana opitaan itsenäisyyttä, vastuullisuutta ja parempaa itsetuntemusta. Koulutuksessa opitaan myös opiskelu-, yhteistyö- ja vuorovaikutustaitoja, valmiuksia tehdä päätöksiä ja suunnitella jatko-opintoja ja tulevaisuutta. Opintojen tarkoituksena on yleensä oppia niitä asioita, joita tarvitaan yhteiskunnassa selviytymisessä. Peruskoulun lisäopetus ei kuulu yhteishakuun, joten kyseiseen koulutukseen hakeminen tehdään suoraan asianomaiseen peruskouluun. Tietoja 10. luokan opetuksesta saa muun muassa koulun oppilaanohjaajalta tai ottamalla yhteyttä kunnan opetusvirastoon.

Linkkejä oppilaanohjausta varten: http://www.opintoluotsi.fi/ http://www.opintoluotsi.fi/en-GB/ http://www.mol.fi/avo/ http://www.koulutusnetti.fi/ http://www.koulutusnetti.fi/?path=10._luokka http://www.edu.fi/SubPage.asp?path=498,1329,8082,21526 http://www.oph.fi/SubPage.asp?path=1,443,25825 http://www.virtuopo.net/suomi/ http://www.virtuopo.net/suomi/ammatinvalinta/terveys_ja_ammatinvalinta.html http://www.ijkk.fi/boost/Employment_B/Employment%202.2.html http://www.opettaja.fi/pls/portal/docs/PAGE/OPETTAJALEHTI_EPAPER_PG/2007_42/page18.htm